
 17.6.2017
 BG
 Официален вестник на Европейския съюз
 L 155/6
 РЕГЛАМЕНТ ЗА ИЗПЪЛНЕНИЕ (ЕС) 2017/1019 НА КОМИСИЯТА
 от 16 юни 2017 година
 за налагане на окончателно антидъмпингово мито и окончателно събиране на временното мито, наложено върху вноса на определени видове пръти, използвани за арматура на бетон, с произход от Република Беларус
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9, параграф 4 от него,
 като има предвид, че:
 A. ПРОЦЕДУРА
 1. Временни мерки
 (1)
 На 31 март 2016 г. (2) Европейската комисия („Комисията“) започна разследване вследствие на жалба, подадена на 15 февруари 2016 г. от Европейското сдружение на производителите на стомана („EUROFER“ или „жалбоподателя“) от името на производители, които представляват над 25 % от общото производство в Съюза на арматурна стомана.
 (2)
 На 20 декември 2016 г. с Регламент за изпълнение (ЕС) 2016/2303 („регламента за временните мерки“) (3) Комисията наложи временно антидъмпингово мито върху вноса на определени видове пръти, използвани за арматура на бетон, с произход от Република Беларус („Беларус“ или „съответната държава“).
 2. Последваща процедура
 (3)
 След оповестяване на основните факти и съображения, въз основа на които беше наложено временно антидъмпингово мито („оповестяване на временните заключения“), жалбоподателят и единственият беларуски производител износител направиха писмени изявления, в които изложиха своите становища относно временните заключения. На страните, които поискаха да бъдат изслушани, беше предоставена такава възможност.
 (4)
 Бяха проведени изслушвания на беларуския производител износител и производители от Съюза.
 (5)
 Комисията разгледа устните и писмените коментари, представени от заинтересованите страни, и в случаите, в които това беше счетено за целесъобразно, внесе изменения във временните заключения.
 (6)
 За да се проверят отговорите на въпросниците, посочени в съображения 124 и 133 от регламента за временните мерки, които не бяха проверени на етапа на временните мерки от процедурата, бяха извършени контролни посещения в обектите на следните страни:
 а)
 несвързан вносител в Съюза:
 —
 Duferco Deutschland GmbH, Германия.
 б)
 ползватели от Съюза:
 —
 ATG Deutschland GmbH, Германия,
 —
 Tilts Ltd., Латвия.
 (7)
 Комисията информира всички страни за основните факти и съображения, въз основа на които възнамерява да наложи окончателно антидъмпингово мито върху вноса на арматурна стомана („оповестяване на окончателните заключения“). На страните беше даден срок, в който да представят своите коментари относно оповестяването на окончателните заключения. След окончателното оповестяване на заключенията въз основа на констатациите, установени в съображения 18—24 от документа с общата информация, Комисията направи анализ на показателите за вреда, с изключение на данните, отнасящи се до италианския пазар, за което бяха информирани всички страни („оповестяването на допълнителните окончателни заключения“). Впоследствие на страните беше даден срок, в който да представят своите коментари относно оповестяването на допълнителните заключения. Представените от заинтересованите страни коментари бяха разгледани и взети под внимание, когато това беше счетено за целесъобразно.
 3. Изготвяне на извадка
 (8)
 Тъй като липсваха коментари относно метода на съставяне на извадката, временните констатации, посочени в съображения 7—10